L’Europe galante

L'Europe galante (Galante Europa) er en opéra-ballet med en prolog og fire entrées av André Campra. Den franske teksten er av Antoine Houdar de la Motte.

Operaen blir regnet som den første opéra-ballet. I stedet for en gjennomgående fortelling tar de uavhengige aktene for seg det felles temaet «kjærlighet i fire land»: Frankrike (entrée 1), Spania (entrée 2), Italia (entrée 3) og Tyrkia (entrée 4).

Oppførelseshistorikk
L'Europe Galante ble uroppført 24. oktober 1697 av Académie Royale de Musique under ledelse av Marin Marais i Salle du Palais-Royal i Paris. Den gjorde suksess og ble oppført periodisk fram til 1775.

I 1997 - ved 300 årsjubileet - produserte Istanbul Baroque en full scenisk oppføring ved Istanbul Dolmabahçe Palace. Forestillingen ble også vist på festivalen Printemps Baroque du Sablon i Brussel samme år.

Roller
RolleStemmetypePremierebesetning 24. oktober 1697(Dirigent: Marin Marais )Vénus (prolog)sopranClémentPhilène (1)haute-contre eller høy tenorAntoine BoutelouSilvandre (1)bassGabriel-Vincent ThévenardCéphise (1)sopranMarie-Louise DesmatinsDoris (1)sopranDupeyréDom Carlos (2)bassCharles HardouinDom Pédro (2)haute-contre eller høy tenorPierre ChopeletOctavio (3)haute-contre eller høy tenorLouis Gaulard DumesnyOlympia (3)sopranFanchon MoreauZuliman (4)bassThévenardRoxane	(4)sopranMarie Le RochoisZäide (4)sopranDesmatins

Kilder
 Amadeus Almanac
Anthony, James R (1992), 'Europe galante, L i The New Grove Dictionary of Opera'', red. Stanley Sadie (London) ISBN 0-333-73432-7

Kategori:Opéra-ballet
Kategori:Operaer av André Campra
Kategori:Operaer på fransk
Kategori:Operaer fra 1690-årene
Kategori:Uroppføringer av musikk i 1697